**Ministru kabineta rīkojuma projekts “Par iekārtu sarakstu emisijas kvotu sadalei 2021.-2025. gadam” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta (turpmāk – MK) rīkojuma projekts “Par iekārtu sarakstu emisijas kvotu sadalei 2021.-2025. gadam” (turpmāk – Rīkojuma projekts) sagatavots, lai MK apstiprinātu atbilstoši Eiropas Komisijas (turpmāk – EK) deleģētajiem tiesību aktiem aktualizētu Eiropas Savienības (turpmāk – ES) emisijas kvotu tirdzniecības sistēmas (turpmāk – ETS) iekārtu sarakstu un nodrošinātu tā iesniegšanu EK.Rīkojuma projekts stāsies spēkā Oficiālo publikāciju un tiesiskās informācijas likuma 7. panta trešajā daļā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma „Par piesārņojumu” 32.1 panta 5.1 daļa un pārejas noteikumu 52. punkts.EK 2018. gada 19. decembra Deleģētā regulas 2019/331, ar ko nosaka Savienības mēroga pārejas noteikumus saskaņotai bezmaksas emisijas kvotu iedalei saskaņā ar Eiropas Parlamenta un Padomes Direktīvas 2003/87/EK 10.a pantu (turpmāk – regula 2019/331) 14. panta 7. punkts. EK 2021. gada 12. marta īstenošanas regulas (ES) 2021/447[[1]](#footnote-2) ar ko nosaka pārskatītās līmeņatzīmju vērtības bezmaksas emisijas kvotu iedalei 2021.–2025. gada periodam saskaņā ar Eiropas Parlamenta un Padomes Direktīvas 2003/87/EK 10.a panta 2. punktu (turpmāk – regula 2021/447) 1. pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likuma “Par piesārņojumu” 32.1 panta 5.1 daļa noteic, ka Vides aizsardzības un reģionālās attīstības ministrija (turpmāk – VARAM) sagatavo un MK apstiprina iekārtu sarakstu emisijas kvotu sadalei 2021.-2030. gadam pa piecu gadu periodiem.Saskaņā ar likuma “Par piesārņojumu” 32.1panta vienpadsmito daļu VARAM iekārtu sarakstu iesniedz apstiprināšanai EK.Likuma “Par piesārņojumu” pārejas noteikumu 52. punkts noteic, ka 32.1 panta 5.1 daļā minēto ETS ceturtā perioda (2021.-2030. gads) iekārtu sarakstu VARAM iesniedz EK reizi piecos gados, pirmo piecu gadu periodu iekārtu sarakstu iesniedzot līdz 2019. gada 30. septembrim. VARAM sagatavoto Rīkojuma projektu “Par iekārtu sarakstu emisijas kvotu sadalei 2021.-2025. gadam”, 2019. gada 24. septembrī apstiprināja MK. Pēc apstiprināšanas MK, 2019. gada 30. septembrī VARAM iekārtu sarakstu iesniedza EK. Tomēr sarakstā esošo kvotu piešķīrumu nevar uzskatīt par galīgu, pirms to nav apstiprinājusi EK. Laika posmā no 2019.-2021. gadam VARAM savstarpējās sarunās par to vairākkārt ir informējusi operatorus.Laikā no 2019. gada 30. septembra līdz 2021. gada 27. janvārim EK veica iekārtu sarakstu pamatojošo datu ziņojumu pabeigtības un atbilstības pārbaudes procedūras. VARAM sadarbībā ar Latvijas ES ETS operatoriem (turpmāk - ETS operatori) vairākkārt veica datu ziņošanas veidlapās iekļauto datu labošanu un precizēšanu, ņemot vērā EK norādījumus. Iekārtu saraksts tika precizēts, izmainot vai atstājot bez izmaiņām sarakstā uzskaitīto piešķiramo sākotnējās bezmaksas emisijas kvotu vērtības. Ņemot vērā koriģēto ziņojumu datus, EK veica galīgo līmeņatzīmju vērtību aprēķinu laika periodam no 2021. gada 1. janvāra līdz 2025. gada 31. decembrim, pamatojoties uz ES ETS operatoru iekārtu datu analīzi. Produktu definīcijas, procesi un emisijas, uz kurām attiecināma katra līmeņatzīme, netika mainītas. Līmeņatzīmju atjaunināšanai tika izmantoti dati par vidējām emisijām uz vienu produkta vienību 10% labākajām iekārtām, katrai no 54 līmeņatzīmēm.Katrai līmeņatzīmju vērtībai EK ir noteikusi ikgadējā samazinājuma likmi un to piemērojusi līmeņatzīmju vērtībām, lai noteiktu atjauninātas līmeņatzīmju vērtības no 2021. līdz 2025. gadam. Atbilstoši Eiropas Parlamenta un Padomes 2018. gada 14. marta Direktīvas 2018/410, ar ko groza Direktīvu 2003/87/EK, lai sekmētu emisiju izmaksefektīvu samazināšanu un investīcijas mazoglekļa risinājumos, un Lēmumu (ES) 2015/1814 1. panta 14. punktam, laikposmā no 2021. līdz 2025. gadam līmeņatzīmju vērtības jākoriģē par katru laika posma 2007. - 2021. gadu par 0,2 % līdz 1,6 %, radot uzlabojumu par, attiecīgi, 3 % līdz 24 % salīdzinājumā ar laikposmā no 2013. līdz 2020. gadam piemērojamo vērtību. Līmeņatzīmju pārskatīšana emisijas kvotu sadaļā rosina samazināt siltumnīcas efektu izraisošo gāzu (turpmāk – SEG) emisijas un veicina energoefektīvu tehnoloģiju izmantošanu, pievēršot uzmanību vislietderīgākajiem paņēmieniem, aizstājējiem, alternatīviem ražošanas procesiem, augstas efektivitātes koģenerācijai, energoefektīvai dūmgāzu izmantošanai, biomasas izmantošanai un CO2 uztveršanai, transportēšanai un uzglabāšanai, ja šādas iekārtas ir pieejamas.Pārskatītās līmeņatzīmes noteiktas regulā 2021/447, kas stājās spēkā 2021. gada 4. aprīlī. Atbilstoši Direktīvā 2003/87/EK 10a panta 1. un 2. punktam, *ex ante* līmeņatzīmes ir galvenais elements, lai noteiktu piešķiramo bezmaksas emisijas kvotu apjomu iekārtām.Līdz ar to ir nepieciešams veikt MK 2019. gada 24. septembra rīkojuma Nr. 458 “Par iekārtu sarakstu emisijas kvotu sadalei 2021.‑2025. gadam” grozījumus. Tomēr, ņemot vērā, ka paredzēto grozījumu apjoms pārsniedz pusi no spēkā esošā rīkojuma apjoma, saskaņā ar MK 2009. gada 3. februāra noteikumu Nr. 108 “Normatīvo aktu projektu sagatavošanas noteikumi” 140. un 180. punktu ir sagatavots jauns normatīvā akta projekts.Izmaiņas sarakstā veiktas gan no EK un pašu operatoru ierosinātām korekcijām bāzlīniju datu ziņojumos, gan no līmeņatzīmju izmaiņām. Visas korekcijas darbības līmeņu ziņojumos tika saskaņotas ar operatoriem. Papildus izmaiņas līmeņatzīmju izmaiņu dēļ, saskaņā ar Eiropas Komisijas 2021. gada 12. marta īstenošanas regulu (ES) 2021/447. Šie nosacījumi visām ES dalībvalstīm, t.sk. Latvijai, ir saistoši.Piešķiramo bezmaksas kvotu apjoms un tā izmaiņas salīdzinājumā ar 2015.-2020. gada periodu un 2019. gada 14. septembra rīkojumā Nr.458 “Par iekārtu sarakstu emisijas kvotu sadalei 2021.-2025. gadam” ietverto daudzumu dots anotācijas pielikumā.Vidējais izmaiņu apjoms kvotu sadalē salīdzinoši ar sākotnēji iesniegto sarakstu ir -6,76%. Samazinājums vairāk skar iekārtas, kurās kā pamata kurināmais tiek izmantoti fosilie energoresursi, kas saistīts ar siltuma līmeņatzīmes paaugstināšanu. Piemērojot **atjauninātās līmeņatzīmes**, atbilstoši īstenošanas regulai 2021/447, rūpniecības sektorā iekārtā piešķiramo kvotu daudzums samazinājies robežās no 0 līdz 21,73%, kas vidēji ir par 2,98 % 2021.-2025. gada periodam. Četriem no 19 rūpnieciskā sektora operatoriem kvotu piešķīrums samazinājies no 10-22%, savukārt 10 operatoriem izmaiņas bijušas zem 1%. Pārējiem piešķiramo kvotu daudzums pieaudzis vai nav mainījies.Attiecīgi, siltumapgādes sektorā, piemērojot atjauninātās līmeņatzīmes, piešķiramo kvotu daudzums samazinājies robežās no 0 līdz 21,97%, vidēji par 7,31%. 11 operatoriem kvotu daudzums samazināts par nedaudz mazāk kā 22%, bet 22 operatoriem samazinājums ir mazāks kā 1%.Korekciju rezultātā, daļai iekārtu operatoriem kvotu daudzums ir pieaudzis.Siltumapgādes un rūpniecības sektorā kvotu daudzums samazinājies, kas **atjaunināto līmeņatzīmju piemērošanas rezultātā** samazinājies par vairāk kā 1 % ir: AS "Olaines ūdens un siltums" automatizētā gāzes katlumāja – samazinājums par 21,76%; pašvaldības SIA ”Ventspils siltums” katlu māja Talsu iela 69, Ventspils - samazinājums par 20,56%; AS "Latvenergo" TEC -1 un TEC-2 - samazinājums par 21,73%; SIA "Fortum Jelgava" katlu māja – samazinājums par 21,97%; SIA "Jūrmalas Siltums" katlu māja "Kauguri" - samazinājums par 21,73%; PAS "Daugavpils siltumtīkli" Siltumcentrāle Nr.1, Siltumcentrāle Nr. 2, Siltumcentrāle Nr. 3 - samazinājums par 21,73%; AS "Ventbunkers" katlu māja – samazinājums par 21,73%; SIA "KRONOSPAN Riga" sadedzināšanas iekārtas – samazinājums par 21,72%; AS "Conexus Baltic Grid" Inčukalna pazemes gāzes krātuves sadedzināšanas iekārtas - samazinājums par 21,72%; SIA "Knauf" Iekārtas ģipša izstrādājumu ražošanai – samazinājums par 10,06%; SIA "Fortum Jelgava" katlu māja – samazinājums par 22,6%; SIA "Fortum Latvia" biokoģenerācijas stacija - samazinājums par 21,73%.Pārējām iekārtām samazinājums ir mazāks kā 1% vai kvotu skaits pieaudzis. Kvotu skaita skaitliskās vērtības apkopotas anotācijas pielikuma 1. tabulā.Iespējams, ka atsevišķiem uzņēmumiem piešķiramo bezmaksas kvotu daudzuma samazinājums radīs nepieciešamību iegādāties trūkstošās kvotas savu ETS noteikto saistību segšanai. Siltumenerģiju ražojošiem uzņēmumiem tas var izraisīt tarifu pieaugumu, gadījumā, ja laicīgi nav veiktas investīcijas energoefektīvu tehnoloģiju ieviešanā, pievēršot uzmanību vislietderīgākajiem paņēmieniem, alternatīviem kurināmajiem un ražošanas procesiem.Kopumā atjaunināto līmeņatzīmju dēļ, siltumenerģijas ražošanas uzņēmumiem ETS saistību segšanai varētu rasties 32547 kvotu trūkums. Balstoties uz jaunākajām CarbonPulse vietnes[[2]](#footnote-3) 12 vadošu oglekļa tirgus eksperta prognozēm un provizoriskiem aprēķiniem, gada vidējā vienas kvotas (EUA) cena EUR 2021. -2025. gadam varētu būt[[3]](#footnote-4):

|  |  |  |  |  |
| --- | --- | --- | --- | --- |
| 2021.g. | 2022.g. | 2023.g  | 2024.g. | 2025.g. |
| 39,20 | 47,40 | 50,55 | 56,40 | 58,40 |

Pamatojoties uz augstāk minētajām cenām, indikatīvi kvotu daudzums, **kas samazinājies atjaunināto līmeņatzīmju piemērošanas rezultātā ir aptuveni 32547**, kas kvotas operatoriem varētu izmaksāt kopumā EUR 1 275 842,4 - 1 900 744,8 gadā. Tomēr precīzākas ietekmes uz tarifiem novērtēšanai būtu nepieciešama informācija, kas nav VARAM rīcībā. Kopējās iespējamās izmaksas, kas operatoriem var rasties piešķiramo bezmaksas kvotu apjoma un tā izmaiņu rezultātā, kas ietverti rīkojuma projektā un 2019. gada 14. septembra rīkojumā Nr.458 “Par iekārtu sarakstu emisijas kvotu sadalei 2021.-2025. gadam”, atbilstoši Ekonomikas ministrijas apkopotajiem datiem, dotas anotācijas pielikuma 2. tabulā.2021.-2025. gada perioda vidējo kvotu daudzumu salīdzinot ar 2020. gadu, jāņem vērā, ka kvotu daudzumu izmaiņas izriet ne tikai no ES likumdošanas (piemēram, ikgadējā lineārā koeficienta piemērošanas), kas noteiktas saskaņā ar EK Eiropas Parlamenta un Padomes Direktīvas 2003/87/EK 10.a pantu), bet arī ietver iekārtu darbības līmeņu izmaiņas un atbilstības konkrētai līmeņatzīmei pārskatīšanas.Rīkojuma projekts paredz:1. koriģētas iekārtu saraksta bezmaksas piešķiramo emisijas kvotu vērtības saskaņā ar iekārtu saraksta datu novērtējumu, ietverot izmaiņas, kas veiktas Latvijas ETS operatoru datu ziņojumu EK pabeigtības un atbilstības pārbaudes procedūras laikā:
* vairākām iekārtām precizēta atbilstība konkrētai līmeņatzīmei;
* ETS operatori precizēja darbības līmeņus;
* vairākiem ETS operatoriem tika samazināts kopējais bezmaksas emisijas kvotu daudzums par daudzumu, kas bija saistībā ar jelkādu elektroenerģijas ražošanu, atbilstoši Direktīvas 2003/87/EK 10a panta pirmā punkta prasībām.
1. Latvijas ETS operatoriem piešķiramo bezmaksas emisijas kvotu vērtību izmaiņas atjaunināto līmeņatzīmju piemērošanas rezultātā, atbilstoši īstenošanas regulai 2021/447;
2. no saraksta izslēgti šādi Latvijas ETS operatori:
* ID LV000000000000024, SIA "Jūrmalas Siltums" katlu māja "Dubulti", saskaņā ar VARAM 2020. gada 19. marta Lēmumu Nr. ETS3-64 “Par esošās iekārtas operatora – SIA “Jūrmalas siltums” piešķirtā emisijas kvotu apjoma atcelšanu katlumājai “Dubulti”[[4]](#footnote-5);
* ID LV000000000000028, uzņēmuma katlumāja AS "Cesvaines piens", saskaņā ar VARAM 2020. gada 7. decembra Lēmumu Nr. ETS3-75 “Par esošās iekārtas operatora – AS “Cesvaines Piens” piešķirtā emisijas kvotu apjoma atcelšanu” [[5]](#footnote-6);
* ID LV000000000000030, AS "Putnu fabrika Ķekava", saskaņā ar VARAM 2020. gada 19. marta Lēmumu Nr. ETS3-66 “Par esošās iekārtas operatora – akciju sabiedrības „Putnu fabrika Ķekava” piešķirtā emisijas kvotu apjoma atcelšanu” [[6]](#footnote-7),

kā arī operatori, kuri ETS sistēmā tika iekļauti, likuma “Par piesārņojumu” 24.1 panta trešās daļas piešķirtajā kārtībā, un nav saņēmuši šā panta pirmajā daļā minētā SEG emisijas atļauju šā panta piektās daļas 4. punktā noteiktajam periodam:* ID LV000000000000058, papīra ražošanas iekārta SIA "Solum Estate";
* ID LV000000000000060, Pillar 21, SIA SIA "Pillar 21”;
* LV000000000000083, AS "Olaines ķīmiska rūpnīca "BIOLARS", katlu māja AS "Olaines ķīmiskā rūpnīca BIOLARS";
 |
| 3. | Projekta izstrādē iesaistītās institūcijas un publiskas personas kapitālsabiedrības | VARAMValsts vides dienests |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas ETS operatori, kas veic kādu no likumā “Par piesārņojumu” 2. pielikumā minētajām darbībām vai kuriem ir piešķirta siltumnīcefekta gāzu emisijas atļauja. |
| 2. | Tiesiskā regulējuma ietekme uz tautsaimniecību un administratīvo slogu | Vērtējot Rīkojuma projekta īstenošanas ietekmi uz administratīvajām procedūrām un to izmaksām, nav identificēts administratīvā sloga palielinājums.Ņemot vērā ES nosprausto kursu uz klimatneitralitāti 2050. gadā un 2030. gada SEG emisiju samazināšanas mērķa paaugstināšanu, ko Latvija ir atbalstījusi, arī ES ETS iekārtām ir jāsniedz savs pienesums SEG emisiju samazināšanā. Vienlaikus paredzams, ka rīkojuma projektā piemēroto līmeņatzīmju samazināšana varētu negatīvi ietekmēt atsevišķus ES ETS iekļautos Latvijas komersantus, kas varētu radīt negatīvu ietekmi uz atsevišķām tautsaimniecības nozarēm un sabiedrību. Samazināto līmeņatzīmju piemērošana un emisijas kvotu piešķīruma samazinājums centralizētās siltumapgādes operatoriem varētu palielināt siltumenerģijas tarifus minētajām sistēmās pieslēgtajiem lietotājiem, savukārt samazināto līmeņatzīmju piemērošana citiem komersantiem varētu ietekmēt to produkcijas ražošanas izmaksas un konkurētspēju.Eiropas Parlamenta un Padomes 2018. gada 14. marta Direktīvas Nr. 2018/410/ES, ar ko groza Direktīvu 2003/87/EK, lai sekmētu emisiju izmaksefektīvu samazināšanu un investīcijas mazoglekļa risinājumos, un Lēmumu (ES) 2015/18141. panta 14. punkta “f” apakšpunktā izteiktais 10.a panta 6. apakšpunkts Latvijā netiek pārņemts. Šobrīd, kā konstatēts EK 2019.gada 17.decembra ziņojumā Eiropas Parlamentam un Padomei par Eiropas CO2 tirgus darbību, netiešo izmaksu kompensācija pastāv tikai 11 ES dalībvalstīs. Kā norādīts EK pamatnostādnē par atsevišķiem valsts atbalsta pasākumiem saistībā ar siltumnīcefekta gāzu emisiju kvotu tirdzniecības sistēmu pēc 2012. gada (turpmāk – pamatnostādne), ja netiešo izmaksu kompensācija nav mērķtiecīga, tā var ierobežot motivāciju samazināt emisijas, ieviest inovācijas nozarē, un novest līdz tam, ka emisiju samazināšanas izmaksas segs citas ekonomikas nozares. Papildus, pamatnostādnē EK norāda, ka pastāv liela iespēja, ka valsts atbalsts veicinās tirgus kropļošanu, it īpaši reģionāli un starp dalībvalstīm. Secīgi ‑ Latvija neplāno sniegt valsts atbalstu netiešo izmaksu kompensāciju veidā. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5. punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas.Ņemot vērā, ka Rīkojuma projekts neatbilst minētajiem kritērijiem, sabiedrības līdzdalības kārtība Rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē ir publiski pieejami Ministru kabineta tīmekļvietnē – sadaļā “Tiesību aktu projekti”, kā arī informācija par Rīkojuma projekta virzību nosūtīta Latvijas ES ETS dalībniekiem elektroniski. |
| 2. | Sabiedrības līdzdalība projekta izstrādē | Pēc EK izvērtējuma saņemtajiem labojumu pieprasījumiem, iekārtu saraksta emisijas kvotu sadalei 2021.-2025.gadam grozījumi ir saskaņoti ar tiem Latvijas ETS operatoriem, kuru bāzlīniju ziņojumu veidlapas tika labotas un kuriem tika mainīts sākotnējais emisijas kvotu apjoms. Grozījumi tika verificēti un no operatoriem iebildumi par grozījumiem netika saņemti.Papildus, 2020. gada 7. oktobrī VARAM organizētā semināra “Aktualitātes par Eiropas Savienības Emisijas kvotu tirdzniecības sistēmas 4. periodu” laikā Latvijas ETS operatoriem tika sniegta informācija par līmeņatzīmju pārskatīšanu tās samazinot, norādot ka 2021. gada pirmajā ceturksnī Eiropas Komisija plāno pieņemt deleģēto aktu par līmeņatzīmju vērtībām un katram operatoram tiks nosūtīts labots bāzlīniju datu ziņojums, kur būs ietvertas jaunās līmeņatzīmju vērtības. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VARAM. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts neietekmē iesaistīto institūciju funkcijas un uzdevumus.Rīkojuma projekts neparedz jaunu institūciju izveidi, likvidāciju vai reorganizāciju. |
| 3. | Cita informācija | Nav |

Vides aizsardzības un reģionālās attīstības ministrs Artūrs Toms Plešs

Kamarūte 66016702

Ilze.Kamarute@varam.gov.lv

1. EK 2021. gada 12. marta īstenošanas regulas (ES) 2021/447 ar ko nosaka pārskatītās līmeņatzīmju vērtības bezmaksas emisijas kvotu iedalei 2021.–2025. gada periodam saskaņā ar Eiropas Parlamenta un Padomes Direktīvas 2003/87/EK 10.a panta 2. punktu stājāsspēkā 2021. gada 4. aprīlī. [↑](#footnote-ref-2)
2. Publicēts 07.04.2021 https://carbon-pulse.com/125815/ [↑](#footnote-ref-3)
3. Cenas var ietekmēt ETS sistēmas pārskatīšanas elementi un faktiskā pieprasījuma-piedāvājuma situācija. [↑](#footnote-ref-4)
4. Skat. https://drive.google.com/file/d/1GH30zpcScGBF0ELpNX1iGpsek3oqO019/view [↑](#footnote-ref-5)
5. Skat. https://www.varam.gov.lv/sites/varam/files/media\_file/varamlemums\_ets3-75\_cesvaine\_izslegsana\_04122020-1.pdf [↑](#footnote-ref-6)
6. Skat. https://drive.google.com/file/d/1BvCKZU8ss6690K4e1C7UjoIgIoHxyFkE/view [↑](#footnote-ref-7)